মার্ক বাউচার

মার্ক ভারডন বাউচার (ইংরেজি: Mark Boucher; জন্ম: ৩ ডিসেম্বর, ১৯৭৬) পূর্বাঞ্চলীয় কেপ প্রদেশের পূর্ব লন্ডনে জন্মগ্রহণকারী সাবেক ও বিখ্যাত দক্ষিণ আফ্রিকান ক্রিকেটার। দক্ষিণ আফ্রিকা জাতীয় ক্রিকেট দলে খেলার পাশাপাশি ঘরোয়া ক্রিকেটে বর্ডার, ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর, কলকাতা নাইট রাইডার্সসহ আফ্রিকা একাদশ ও আইসিসি বিশ্ব একাদশে প্রতিনিধিত্ব করেছেন। ডানহাতে ব্যাটিংয়ে সিদ্ধ বাউচার ক্রিকেট খেলায় মূলতঃ উইকেট-রক্ষকের দায়িত্ব পালন করতেন মার্ক বাউচার। একসময় তিনি উইকেট-রক্ষক হিসেবে টেস্ট ক্রিকেটে সর্বাধিক আউট করার বিশ্বরেকর্ড করেছিলেন। দক্ষিণ আফ্রিকার পূর্ব লন্ডনে জন্মগ্রহণকারী বাউচার সেলবোর্ন কলেজে অধ্যয়ন করেন। এ সময় তিনি বিখ্যাত কোচ রিচার্ড পাইবাসের সু-নজরে পড়েন। ১৯৯৭-৯৮ মৌসুমে অস্ট্রেলিয়া সফর থেকে শুরু করে পরবর্তী সফরগুলোয় তিনি নিয়মিতভাবে অংশগ্রহণ করেছেন। ডেভ রিচার্ডসনের আন্তর্জাতিক ক্রিকেট থেকে অবসর নেয়ার পর বাউচার দক্ষিণ আফ্রিকার ক্রিকেট ইতিহাসে শীর্ষস্থানীয় উইকেট-রক্ষকের মর্যাদা পান। টেস্ট ক্রিকেটে তিনি সর্বাধিক ক্যাচ ও স্ট্যাম্পিংয়ের রেকর্ড গড়েন। প্রকৃতপক্ষে সাবেক অস্ট্রেলীয় উইকেট-রক্ষক ইয়ান হিলি’র রেকর্ড ভাঙ্গার মাধ্যমে তিনি তার রাজত্ব কায়েম করেন। ৩ অক্টোবর, ২০০৭ তারিখ করাচিতে অনুষ্ঠিত ব্যাংক আলফালাহ টেস্ট সিরিজে পাকিস্তান ক্রিকেট দলের উমর গুলকে পল হ্যারিসের বলে স্ট্যাম্পিংয়ের মাধ্যমে এ সম্মাননা লাভ করেন। পরবর্তীকালে বাংলাদেশ ক্রিকেট দলের মুশফিকুর রহিমকে কট আউট করে অ্যাডাম গিলক্রিস্ট রেকর্ডটি নিজের করে নেন। এছাড়াও একদিনের আন্তর্জাতিকে সর্বকালের সেরা উইকেট-রক্ষক হিসেবে অ্যাডাম গিলক্রিস্টের পর তিনি দ্বিতীয় স্থানে অবস্থান করছেন। নভেম্বর, ১৯৯৯ সালে হারারেতে অনুষ্ঠিত জিম্বাবুয়ে দলের বিপক্ষে নাইটওয়াচম্যান হিসেবে ব্যক্তিগত সর্বোচ্চ ১২৫ রান করে তৎকালীন রেকর্ড গড়েন। ১২ মার্চ, ২০০৬ তারিখে একদিনের আন্তর্জাতিক ক্রিকেটের ইতিহাসে সর্বকালের সেরা খেলায় অস্ট্রেলিয়ার বিপক্ষে জয়সূচক রানটি তারই ব্যাটের মাধ্যমে আসে। সমারসেটের বিপক্ষে খেলার সময় তিনি চোখে গুরুতর আঘাত পান। ৯ জুলাই, ২০১২ তারিখে উইকেটের বেইল তার বাম চোখে আঘাত হানে। তখন তিনি হেলমেট কিংবা চশমা পরিধান করেননি। লেগ-স্পিনার ইমরান তাহির সমারসেটের গামাল হোসেনকে বোল্ড করার ফলেই তার এ দুর্গতি হয়। অক্ষিগোলকে অস্ত্রোপচারের পর বাউচার সফর শেষ হবার পূর্বেই তিনি দেশে ফিরে আসেন। গুরুতর আঘাতের প্রেক্ষিতে ১০ জুলাই, ২০১২ তারিখে আন্তর্জাতিক ক্রিকেট অঙ্গন থেকে স্বেচ্ছায় অবসর গ্রহণ করতে বাধ্য হন তিনি। "Wisden Cricketer of the Year 2009 - Mark Boucher"। Cricinfo।  South Africa on brink of victory BBC News retrieved 25 February 2008 2nd Test: Zimbabwe v South Africa at Harare, 11-14 Nov 1999 Cricinfo retrieved 25 February 2008 AUS vs SA, 12/3/2006 BBC News retrieved 25 February 2008 "Boucher ruled out of England tour"। Wisden India। ১০ জুলাই ২০১২। [স্থায়ীভাবে অকার্যকর সংযোগ] "Mark Boucher suffers eye injury in South Africa tour match"। BBC। ৯ জুলাই ২০১২।  "Boucher calls it a day after eye injury"। Wisden India। ১০ জুলাই ২০১২। ২৬ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ৮ জুলাই ২০১৪।  South Africa's Mark Boucher ruled out of England Test series BBC News retrieved 10 July 2012 "Mark Boucher retired from international cricket"। ১০ জুলাই ২০১২।  "West Indies tour of South Africa, 1998/99; 5th Test"। ESPNcricinfo। সংগ্রহের তারিখ ৪ আগস্ট ২০১৫।  "South Africa tour of Zimbabwe, 1999/00; 2nd Test"। ESPNcricinfo। সংগ্রহের তারিখ ৪ আগস্ট ২০১৫।  "England tour of South Africa, 1999/00; 3rd Test"। ESPNcricinfo। সংগ্রহের তারিখ ৪ আগস্ট ২০১৫।  "West Indies tour of South Africa, 2003/04; 3rd Test"। ESPNcricinfo। সংগ্রহের তারিখ ৪ আগস্ট ২০১৫।  "Bangladesh tour of South Africa, 2008/09; 2nd Test"। ESPNcricinfo। সংগ্রহের তারিখ ৪ আগস্ট ২০১৫।  "Zimbabwe tour of South Africa, 2006/07; 3rd ODI"। ESPNcricinfo। সংগ্রহের তারিখ ৪ আগস্ট ২০১৫।  উইকেট-রক্ষক আইসিসি পুরস্কার কুমার সাঙ্গাকারা উইজডেন বর্ষসেরা ক্রিকেটার আফ্রিকান একাদশ একদিনের আন্তর্জাতিক ক্রিকেটারদের তালিকা উইকিমিডিয়া কমন্সে মার্ক বাউচার সংক্রান্ত মিডিয়া রয়েছে। ইএসপিএনক্রিকইনফোতে মার্ক বাউচার (ইংরেজি) ক্রিকেটআর্কাইভে মার্ক বাউচার (সদস্যতা প্রয়োজনীয়) (ইংরেজি) মার্ক বাউচারের ব্যক্তিগত ওয়েবসাইট